google/wiki40b huggingface dataset:
नंदिता दास

जीवन परिचय

नंदिता दास का जन्म 7 नवंबर 1969 को हुआ था। उनके पिता जतीन दास एक प्रसिद्ध कलाकार और उनकी मां एक लेखिका हैं। नंदिता दास के पिता ओडिया हैं जबकि उनकी माता गुजराती हैं। उनका एक छोटा भाई भी है जो क्रियेटिव डिजाइनर हैं। हालांकि कि उनका जन्म मुंबई में हुआ लेकिन परवरिश दिल्ली में हुई,जहां सरदार पटेल विद्यालय में उनकी शुरुआती शिक्षा-दीक्षा हुई। बाद में दिल्ली के मिरांडा हाउस से उन्होंने स्नातक की डिग्री हासिल की।

अभिनय

नंदिता ने जन नाट्य मंच से अपने अभिनय करियर की शुरुआत की। उन्होंने आजतक 10 विभिन्न् भाषाओं की तकरीबन 30 फिल्मों में काम किया है। नंदिता ने मृणाल सेन, अदूर गोपालकृष्णन, श्याम बेनेगल, दीपा मेहता और मणिरत्नम की फिल्मों में काम किया है।

निर्देशन

साल 2008 में नंदिता ने बतौर निर्देशक अपनी पहली फिल्म 'फिराक' का निर्माण पूर्ण किया। इस फिल्म का कहानी साल 2002 में हुए गुजरात दंगो की विभिन्न घटनाओं पर आधारित है। इस फिल्म में नवाज़ुद्दीन सिद्दीकी, रघुवीर यादव, नसीरुद्दीन शाह, परेश रावल, दीप्ति नवल, संजय सूरी और टिस्का चोपड़ा ने काम किया। नंदिता ने 2018 में मंटो फिल्म निर्देशित की।

पुरस्कार

कला में उल्लेखनीय योगदान के लिए नंदिता दास को को फ्रांस सरकार की ओर से 'ऑर्ड्रे देस आर्ट्स एत देस लेटर्स' से सम्मानित किया गया है।[1]
यहूदीवाद

यहूदीवाद (Zionism ; हिब्रू : צִיּוֹנוּת Tsiyyonut IPA: [t͡sijo̞ˈnut] after Zion) यहूदियों का तथा यहूदी संस्कृति का राष्ट्रवादी राजनैतिक आन्दोलन है जो इसराइल के ऐतिहासिक भूभाग में यहूदी देश की पुनर्स्थापना का समर्थन करता है। यहूदीवाद का आरम्भ मध्य एवं पूर्वी यूरोप में १९वीं शताब्दी के उत्तरार्ध में हुआ। यह यूरोप के सिमेटिकविरोधी राष्ट्रवादी आन्दोलनों के प्रतिक्रियास्वरूप एक राष्ट्रीय पुनरुज्जीवन आन्दोलन के रूप में शुरू हुआ। यहूदीवाद आंदोलन का मुख्य उद्देश्य है की फिलिस्तीन में यहूदीकरण तथा यहूदीबाद का विस्तार करना जिसके लिए इसकी विश्व में बहुत आलोचना हो चुकी है। इसके शीघ्र बाद इस आन्दोलन के अधिकांश नेताओं ने फिलिस्तीन के अन्दर अपना देश बनाने का लक्ष्य स्वीकार किया। फिलिस्तीन उस समय उसमानी साम्राज्य के अधीन था।
साजन चले ससुराल

संक्षेप

श्यामसुन्दर (गोविन्दा) सीधा-सच्चा ग्रामीण है जो संगीत में बहुत रुचि रखता है। वह शहर की यात्रा करता है जहाँ वो दक्षिण भारतीय तबला वादक मुथुस्वामी (सतीश कौशिक) के साथ दोस्त बनता है। टीआईपीएस कैसेट कंपनी के अध्यक्ष, खुराना (कादर ख़ान) उसकी संगीत क्षमताओं से प्रभावित हैं और उसे उच्च पद पर पदोन्नति करते हैं। जब वह गाँव में अपना कर्ज चुकाने के लिए वापस जाता है, तो उसे अपनी पत्नी पूजा (करिश्मा कपूर) की मौत की दुखद खबर मिलती है। वह बाढ़ में मर गई है। उसके बाद वह खुराना की बेटी दिव्या (तबु) से शादी करता है। जब खुराना का दिल का दौरा पड़ता है, श्यामसुन्दर को अस्पताल में उसकी "अनुमानित मृत" पत्नी पूजा मिलती है। उसके बाद उसे अपनी दोनों पत्नियों को बेवकूफ बनाना पड़ता है, यह सुनिश्चित करने के लिए कि पूजा और दिव्या को पता नहीं चले कि उसने दोनों से विवाह किया है। भले ही इसमें दो दोहरा जीवन शामिल हो।
भारतीय खेल

फ्लाईगं टेनिस खेल शुद्ध रूप से भारतीय खेल है। जिसका उद्देश्य पूरी दुनिया को स्वस्थ रखने के उद्देश्य से तथा बढते जनसंख्या घनत्व के कारण खेल मैदान भी सिकुड रहे है। इस लिए एक ऐसे खेल की आवश्यकता थी जो कम खिलाडीयो तथा छोटे मैदान मे खेला जा सके। दुसरा कारण देश मे प्राथमिक सरकारी विधालयो मे छोटे छोटे मैदान है जंहा पर इस खेल का छोटा सा मैदान आसानी से बन सकता है। यह खेल आज के समय का सबसे आसान सस्ता व रोमांचकारी खेल है। जिसे खेल कर शानदार फिटनेस प्राप्त की जा सकती है। इस खेल के जन्म दाता का नाम अजय सिंह है। जो उत्तर प्रदेश के मेरठ जनपद के रहने वाले है।
शृंगार रस

श्रृंगार रस रसों में से एक प्रमुख रस है। यह रति भाव को दर्शाता है।

परिचय

श्रृंगार मुख्यत: संयोग तथा विप्रलंभ या वियोग के नाम से दो भागों में विभाजित किया जाता है, किंतु धनंजय आदि कुछ विद्वान् विप्रलंभ के पूर्वानुराग भेद को संयोग-विप्रलंभ-विरहित पूर्वावस्था मानकर अयोग की संज्ञा देते हैं तथा शेष विप्रयोग तथा संभोग नाम से दो भेद और करते हैं। संयोग की अनेक परिस्थितियों के आधार पर उसे अगणेय मानकर उसे केवल आश्रय भेद से नायकारब्ध, नायिकारब्ध अथवा उभयारब्ध, प्रकाशन के विचार से प्रच्छन्न तथा प्रकाश या स्पष्ट और गुप्त तथा प्रकाशनप्रकार के विचार से संक्षिप्त, संकीर्ण, संपन्नतर तथा समृद्धिमान नामक भेद किए जाते हैं तथा विप्रलंभ के पूर्वानुराग या अभिलाषहेतुक, मान या ईश्र्याहेतुक, प्रवास, विरह तथा करुण प्रिलंभ नामक भेद किए गए हैं।
"काव्यप्रकाश" का विरहहेतुक नया है और शापहेतुक भेद प्रवास के ही अंतर्गत गृहीत हो सकता है, "साहित्यदर्पण" में करुण विप्रलंभ की कल्पना की गई है। पूर्वानुराग कारण की दृष्टि से गुणश्रवण, प्रत्यक्षदर्शन, चित्रदर्शन, स्वप्न तथा इंद्रजाल-दर्शन-जन्य एवं राग स्थिरता और चमक के आधार पर नीली, कुसुंभ तथा मंजिष्ठा नामक भेदों में बाँटा जाता है। "अलंकारकौस्तुभ" में शीघ्र नष्ट होनेवाले तथा शोभित न होनेवाले राग को "हारिद्र" नाम से चौथा बताया है, जिसे उनका टीकाकार "श्यामाराग" भी कहता है। पूर्वानुराग का दश कामदशाएँ - अभिलाष, चिंता, अनुस्मृति, गुणकीर्तन, उद्वेग, विलाप, व्याधि, जड़ता तथा मरण (या अप्रदश्र्य होने के कारण उसके स्थान पर मूर्छा) - मानी गई हैं, जिनके स्थान पर कहीं अपने तथा कहीं दूसरे के मत के रूप में विष्णुधर्मोत्तरपुराण, दशरूपक की अवलोक टीका, साहित्यदर्पण, प्रतापरुद्रीय तथा सरस्वतीकंठाभरण तथा काव्यदर्पण में किंचित् परिवर्तन के साथ चक्षुप्रीति, मन:संग, स्मरण, निद्राभंग, तनुता, व्यावृत्ति, लज्जानाश, उन्माद, मूच्र्छा तथा मरण का उल्लेख किया गया है।
शारदातनय (13वीं शती) ने इच्छा तथा उत्कंठा को जोड़कर तथा विद्यानाथ (14वीं शती पूर्वार्ध) ने स्मरण के स्थान पर संकल्प लाकर और प्रलाप तथा संज्वर को बढ़ाकर इनकी संख्या 12 मानी है। यह युक्तियुक्त नहीं है और इनका अंतर्भाव हो सकता है। मान-विप्रलंभ प्रणय तथा ईष्र्या के विचार से दो प्रकार का तथा मान की स्थिरता तथा अपराध की गंभीरता के विचार से लघु, मध्यम तथा गुरु नाम से तीन प्रकार का, प्रवासविप्रलंभ कार्यज, शापज, सँभ्रमज नाम से तीन प्रकार का और कार्यज के यस्यत्प्रवास या भविष्यत् गच्छत्प्रवास या वर्तमान तथा गतप्रवास या भविष्यत् गच्छत्प्रवास या वर्तमान तथा गतप्रवास या भूतप्रवास, शापज के ताद्रूप्य तथा वैरूप्य, तथा संभ्रमज के उत्पात, वात, दिव्य, मानुष तथा परचक्रादि भेद के कारण कई प्रकार का होता है। विरह गुरुजनादि की समीपता के कारण पास रहकर भी नायिका तथा नायक के संयोग के होने का तथा करुण विप्रलंभ मृत्यु के अनंतर भी पुनर्जीवन द्वारा मिलन की आशा बनी रहनेवाले वियोग को कहते हैं। श्रृंगार रस के अंतर्गत नायिकालंकार, ऋतु तथा प्रकृति का भी वर्णन किया जाता है।
मन के नक़्शे

मूल

शब्द " मन के नक्शे " पहले ब्रिटिश लोकप्रिय मनोविज्ञान लेखक और टेलीविजन व्यक्तित्व टोनी Buzan , शाखाओं में बंटी और रेडियल नक्शे का उपयोग कर जानकारी सदियों वापस निशान नेत्रहीन "नक्शा" कि चित्र के उपयोग से लोकप्रिय बनाया गया था। ये सचित्र तरीकों ज्ञान और मॉडल प्रणाली , और शिक्षकों , इंजीनियरों , मनोवैज्ञानिक, और दूसरों के द्वारा सुलझाने सीखने , बुद्धिशीलता , स्मृति, दृश्य सोच को रिकॉर्ड करते हे और इस समस्या में एक लंबा इतिहास है। दार्शनिक रेमन Llull (1235-1315) भी इस तरह की तकनीक का इस्तेमाल किया।
अर्थ नेटवर्क मानव सीखने समझने के लिए एक सिद्धांत के रूप में देर से 1950 के दशक में विकसित किया है और 1960 के दशक के दौरान एलन एम कोलिन्स और एम रॉस Quillian से आगे विकसित किया गया था। मन के नक्शे 1970 में विशेषज्ञों सीखने के द्वारा विकसित की अवधारणा नक्शे है। यह रेडियल संरचना के समान हैं, लेकिन पूर्व में एक भी केंद्रीय महत्वपूर्ण अवधारणा के चारों ओर ध्यान केंद्रित करके सरलीकृत किया गया है।

शब्द " मन के नक्शे " को लोकप्रिय

Buzan की विशिष्ट दृष्टिकोण , और शब्द " मन के नक्शे " की शुरूआत अपने सिर का उपयोग बुलाया वह मेजबानी 1974 बीबीसी टीवी श्रृंखला के दौरान पैदा हुई है।इस शो , और साथी पुस्तक श्रृंखला में, Buzan रेडियल की अपनी अवधारणा को बढ़ावा दिया पेड़, एक रंगीन , उज्ज्वल, पेड़ की तरह संरचना में महत्वपूर्ण शब्द आरेखण।  
कहते हैं, Buzan ऐसे रॉबर्ट ए Heinlein और एई वैन Vogt के उन लोगों के रूप में विज्ञान कथा उपन्यास, में लोकप्रिय के रूप में विचार अल्फ्रेड Korzybski का सामान्य अर्थ विज्ञान से प्रेरित था। उन्होंने कहा, " पारंपरिक" नीचे करने के लिए सही और शीर्ष करने के लिए छोड़ दिया स्कैन करने के लिए बल पाठकों की रूपरेखा , जबकि पाठकों वास्तव में एक गैर रेखीय फैशन में पूरे पृष्ठ स्कैन करते हैं कि तर्क है। Buzan का इलाज भी नोट बनाने के अन्य रूपों पर मन मानचित्रण का दावा किया वृद्धि की प्रभावशीलता को समझाने के लिए आदेश में मस्तिष्क गोलार्द्धों के कार्यों के बारे में तो लोकप्रिय मान्यताओं का उपयोग करता है।

मन के नक्शे का उपयोग

अन्य आरेखण उपकरणों के साथ के रूप में, मन नक्शे विचारों, उत्पन्न , संरचना , कल्पना, और वर्गीकृत करने के लिए इस्तेमाल किया जा सकता है और समस्याओं को सुलझाने ,  और आयोजन के बारे में जानकारी का अध्ययन कर निर्णय लेने, और लेखन के लिए एक सहायता के रूप में। मन के नक्शे से प्राप्त डेटा के कई अन्य अनुप्रयोगों को बढ़ाने के लिए इस्तेमाल किया जा सकता है। मन के नक्शे भी रंग कलम रचनात्मकता सत्र में सहयोग करने के लिए एक मार्ग के रूप में पदोन्नत कर रहे हैं।

उपकरण

मन मानचित्रण सॉफ्टवेयर स्थानिक संगठन , गतिशील श्रेणीबद्ध संरचना और नोड तह के संयोजन के बारे में जानकारी की बड़ी मात्रा में , व्यवस्थित करने के लिए इस्तेमाल किया जा सकता है।
सॉफ्टवेयर संकुल व्यक्तियों स्प्रेडशीट, दस्तावेजों, इंटरनेट साइटों और छवियों की तरह अपने कंप्यूटर पर जानकारी और इंटरनेट, साथ विचार और विचारों से भी अधिक नक्शा करने के लिए अनुमति देकर मन मानचित्रण की अवधारणा का विस्तार कर सकते हैं।  यह सुझाव दिया गया है कि मन मानचित्रण पारंपरिक नोट लेने पर 15 % करने के लिए सीखने / अध्ययन दक्षता में सुधार कर सकते हैं।
पिंगो

पिंगो (अंग्रेज़ी:Pingo) एक परिहिमानी स्थलरूप है जो एक ऐसे टीले के रूप में आर्कटिक और उप-आर्कटिक प्रदेशों में पाया जाता है जिसके केन्द्र में बर्फ़ का एक केन्द्रक होता है और इसके ऊपर चट्टानी पदार्थों की परत द्वारा टीले का निर्माण हुआ होता है। इसकी ऊंचाई और आकार मे वृद्धि होने का कारण इसके केन्द्रक में स्थित बरफ के आयतन में वृद्धि होती है।
वाल्मीकि जाति

वाल्मीकि दलित समुदाय व जाति है। इनका पारम्परिक काम मल-मूत्र को साफ करना और अन्य सफाई कार्य करना होता है। इन्हें हिन्दू वर्ण व्यवस्था में सबसे नीचे स्थान दिया जाता है और इस कारण ये बहुत शोषित वर्ग है। पंजाब में बसे चूहड़ा को भी इनका भाग माना जाता है जो सिख धर्म के मजहबी सिख अनुभाग को बनाते हैं। वाल्मीकि नाम वाल्मीकि से लिया गया है जिन्हें ये समुदाय अपना गुरू मानता है (देखें वाल्मीकि समुदाय)। इनका मूल नाम भंगी है जिसका अर्थ भांग पीने वाला होता है। लेकिन ये अब अपमानजनक माना जाता है और इसका उपयोग सामाजिक रूप से सही नहीं माना जाता है। कुछ वाल्मीकि अपने को हरिजन कहलाना भी पसंद करते हैं।
वाल्मीकि आज भी साफ सफाई का कार्य ही करते हैं और ये उनका रोजगार का मुख्य हिस्सा है। उनके कई सगंठन भी मौजूद है जो सरकारी नौकरी में इस कार्य में किसी और जाति के लोगों के आगमन का विरोध करते हैं।
नाडोल

जनसांख्यिकी

२००१ की भारतीय जनगणना के अनुसार नाडोल की जनसंख्या ९,०२० है जिसमें ४,४३७ पुरुष और ४,५८३ महिलाएं है।

History

Nadol was originally called Naddula. The Chahamanas of Naddula (called Chauhans of Nadol in vernacular legends) ruled the town and its surrounding areas during the 10th-12th century CE. Their founder was Lakshmana was a prince of the Shakambhari Chahamana dynasty. He carved out a principality at Nadol, while his brother Simharaja ascended the ancestral throne. Nadol was ruled by his descendants until Jayatasimha was defeated by the Ghurids. Later, the Jalor Chahamana king Udayasimha (a relative of Jayatasimha) captured Nadol. The area was captured by the Delhi Sultanate after अलाउद्दीन खिलजी  defeated Udayasimha's descendant Kanhadadeva.
दयानंद पांडे

प्रारंभिक जीवन

सुधाकर द्विवेदी मूल रूप से वाराणसी का रहने वाले हैं। इनके पिता उत्तर प्रदेश पुलिस में दरोगा थे और १९९८ के आस पास सेवानिवृत्त हुए थे। दयानंद पांडे २००३ में जम्मू जाकर वहाँ शारदा सर्वज्ञ पीठ के पीठेश्वर बन गए।

शिक्षा

एटीएस सूत्रों के अनुसार वे दो एम.ए. कर चुके हैं। राष्ट्रीय सुरक्षा अकादमी में भी ये पढ़ चुके हैं। उनका दावा है कि वे शंकराचार्य के शिष्य थे, किंतु काशी सुमेरू पीठ के शंकाराचार्य स्वामी नरेंद्रानंद सरस्वती ने उन्हें अपना शिष्य मानने से इन्कार किया है।

कार्यकलाप

अल्प समय के लिए वे वायु सेना में नान कमिशंड अधिकारी रह चुके हैं। २००३ में वे जम्मू में शारदा सर्वज्ञ पीठ के पीठेश्वर बने।

मालेगांव धमाके

२९ सितंबर २००८ को हुए मालेगांव धमाकों के आरोपी लेफ़्टिनेंट कर्नल श्रीकांत पुराहित ने नारको परीक्षण के दौरान दयानंद पांडे को धमाकों के पीछे का हाथ बताया है।
विसाया

नामोत्पत्ति

इतिहासकारों का मानना है कि इस क्षेत्र का नाम पास के इण्डोनेशिया देश के मध्यकालीन हिन्दु-बौद्ध श्रीविजय साम्राज्य पर पड़ा और "विसाया" शब्द संस्कृत के "विजय" शब्द का ही परिवर्तित रूप है। १२वीं शताब्दी में सूलू द्वीपसमूह और विसायाज़ के बड़े भूभाग इसी साम्राज्य के अधीन थे।
डाईलेसरेशन

डाईलेसरेशन दांतों की वह समस्या है जिसमे दांतों का आकार और संरचना में अचानक से मुड़अन दिखाई देती है जो की दांतों की रूट में या फिर ताज में दिखाई देती है| यह कोनियकरण दांतों में कही पर भी देखने को मिलता है| डाईलेसरेशन दांतों की रूट में बहुत आसानी से पाया जाता है और इसमें दांत के रूट में मुड़अन दिखाई देती है| यह स्थिति किसी प्रकार के आघात के कारण या फिर दांतों के देर से आने के कारण भी हो सकती है|डाईलेसरेशन कच्चे और पक्के दोनों ही प्रकार के दांतों में देखा जा सकता है| सबसे साधारण दंत जो इस स्थिति में पीड़ित होते है वो पक्के ऊपर वाले दांतों में दिखाई देता है|
गुहेशबरी

गुहेशबरी (English GUHESHWARI) भारत के उत्तर में स्थित है। यह HIMANCHAL PARDESH के छोटे शहर Palampur में स्थित है। इसमे DEVI KALI का शाँती स्बरुप है।
माना जाता है कि > भगबान बिष्णु ने सती के टुकङे किये तो भगबान शिब ने उन्हे INDIA के अलग अलग जगहोँ पे फैँक दिया था। तो यहाँ पे सती का गुह स्थान गिरा।

इस समय ईस मँदिर के पुजारी श्री सँदीप शर्मा हैं।।
ॐ
बाख़्त्री भाषा

बाख़्त्री (फ़ारसी: باختری‎) या बैक्ट्रीयाई (अंग्रेज़ी: Bactrian) प्राचीनकाल में मध्य एशिया के बाख़्तर (बैक्ट्रीया) क्षेत्र में बोली जाने वाली एक पूर्वी ईरानी भाषा थी जो समय के साथ विलुप्त हो गई। भाषावैज्ञानिक नज़रिए से बाख़्त्री के पश्तो, यिदग़ा और मुंजी भाषाओँ के साथ गहरे सम्बन्ध हैं। यह प्राचीन सोग़दाई और पार्थी भाषाओं से भी मिलती-जुलती थी। बाख़्त्री को लिखने के लिया ज़्यादातर यूनानी लिपि इस्तेमाल की जाती थी, इसलिए इस कभी-कभी 'यूनानी-बाख़्त्री' (या 'ग्रेको-बाख़्त्री') भी कहा जाता है। उत्तर भारत पर राज करने वाला कुषाण वंश भी इस भाषा को इस्तेमाल करता था इसलिए इसे कभी-कभी 'कुषाण भाषा' या 'कुषाणी-बाख़्त्री' भी कहते हैं।
महिपाल

महिपाल प्रथम (988-1038 ई.)- देवपाल के पश्चात् लगभग एक सताब्दी व पाँच दशकों तक कोई शाक्तिशाली राजा पाल-वंश का न हुआ। निरंतर कमजोर शाशकों के कारण पाल-साम्राज्य की स्थिति दुर्बल होती गयी। तब 988 ई.में. विग्रहपाल द्वितीय का पुत्र एवं उत्तराधिकारी महिपाल प्रथम राजगद्दी पर अशीन हुआ। महिपाल ने अपने वंश के खोये हुए गौरव को पुनः अर्जित किया तथा पाल साम्राज्य को शाक्तिशाली बनाया। महिपाल के पूर्व राजाओं ने पाल-साम्राज्य के जिन प्रदेशों को खो दिया था, उसने उन्हें पुनः प्राप्त किया। यद्यपि चोल एवं संभवत: कलचुरि आक्रमण के कारण वह उत्तर भारत की राजनीति में विशेष भाग न ले सका तथापि धार्मिक एवं सांस्कृतिक क्षेत्र में उसका महत्वपूर्ण योगदान है। उसने महीपुर नमक नगर की स्थापना करायी व सारनाथ में अनेक मठों तथा बौद्ध-मंदिरों का निर्माण कराया। बोध गया व नालंदा में भी उसनें निर्माण कार्य कराया।
राजगीर रेलवे स्टेशन

राजगीर रेलवे स्टेशन बिहार के राजगीर नामक शहर का रेलवे स्टेशन है।
अंजलि एला मेनन

अंजलि एला मेनन (जन्म:1940) भारत की एक कलाकार हैं। उन्हें सन २००० में भारत सरकार द्वारा पद्मश्री से अलंकृत किया गया था।
वनस्पति (फ्लोरा)

वनस्पति ग्रंथ

परंपरागत रूप से फ्लोरास किताबें हैं, लेकिन अब कुछ सीडी-रॉम या वेबसाइट पर प्रकाशित हो रहें हैं। जहां वनस्पतियां पाई जाती हैं उस क्षेत्र को भौगोलिक रूप से या राजनीतिक रूप से परिभाषित किया जा सकता है। वनस्पतियों को आमतौर पर प्रभावकारिता के साथ प्रयोग करने के लिए कुछ विशेषज्ञ वानस्पतिक ज्ञान की आवश्यकता होती है।
ऐसा कहा जाता है कि पोलिश जेसुइट मीकल बॉयम की पुस्तक फ्लोरा सिनेनसिस में पहली बार "फ्लोरा" शब्द का उपयोग इस अर्थ के लिए हुआ है, इस पुस्तक में इस क्षेत्र की बनस्पति जगत का विवरण है। हालांकि, इसके शीर्षक के बावजूद इसमें केवल पौधे ही शामिल नहीं है बल्कि इस क्षेत्र के कुछ जानवरों को भी शामिल किया गया है।
एक वनस्पति में अक्सर नैदानिक उपाय होता है। अक्सर यह द्विभाजित उपाय हैं, उपयोगकर्ता को बार बार इन पौधों की जांच करने की आवश्यकता होती है ताकि वह निर्णय ले सकें कि इन दो विकल्पों में सबसे अच्छा विकल्प कौन है जो इन पौधों पर लागू होता है। 
दुनिया की बनस्पतियों का एक संग्रह डेविड फ्रोदीन द्वारा संकलित किया गया है।
दृश्यता

मौसम विज्ञान में दृश्यता (visibility) उस दूरी का माप होता है जिस तक कोई वस्तु या प्रकाश स्पष्ट रूप से देखा जा सके। अक्सर यह वायु तथा जल के लिए प्रयोग होता है। मसलन विमानों के लिए वायु की दृश्यता बहुत महत्वपूर्ण होती है। इसी तरह कोहरे में वाहन चलाने के लिए दृश्यता एक महत्वपूर्ण माप है।
तेल संरक्षण से बेहतर जीवन व पर्यावरण
हम सभी जानते हैं कि हमारे दैनिक जीवन में तेल कितना महत्वपूर्ण है, मोम की मोमबत्तियों से विशाल ट्रकों तक सब कुछ पेट्रोलियम से बना है। परंतु, यह अत्यंत महत्वपूर्ण ईंधन हमारे ग्रह पर सीमित मात्रा में मौजूद है। एक सर्वेक्षण के अनुसार, यदि खपत की वर्तमान दर जारी रहती है तो तेल का भंडार केवल 50 साल अधिक रहेगा।
लेकिन, जो तेल बचा है, उसकी मात्रा से ज्यादा महत्वपूर्ण इसके उपयोग के पर्यावरणीय प्रभाव हैं। तेल की बीरिंग पर्यावरण में हानिकारक गैसों को छोड़ती है जो पृथ्वी पर गर्मी बढ़ाती हैं। इसे ग्लोबल वार्मिंग कहते हैं। ग्लोबल वार्मिंग के कई नुकसान हैं। जब धरती पर गर्मी बढ़ जाती है तब ध्रुवों में बर्फ पिघलती है और महासागरों में जल स्तर बढ़ाती है। प्रदूषण से मानव शरीर में श्वसन संबंधी बीमारियां भी होती हैं। ये गैसें वनस्पतियों और जीवों को नष्ट कर सकती हैं।
पूर्व लिखित को ध्यान में रखते हुए, तेल का संरक्षण करना बहुत महत्वपूर्ण है। हम इसका संरक्षण कई तरीकों से कर सकते हैं। हमें वाहनों का उपयोग कम करना चाहिए। निजी वाहनों के बजाय सार्वजनिक परिवहन का उपयोग करें। इलेक्ट्रिक वाहनों का उपयोग करने की कोशिश करें जो पर्यावरण को नुकसान नहीं पहुंचाते हैं। प्रदूषण को रोकने के लिए अधिक से अधिक पेड़ लगाएं। वाहनों में प्रदूषण और माइलेज की अक्सर जाँच करें।
निष्कर्ष में यह कहा जा सकता है कि तेल का उपयोग और पर्यावरण संरक्षण संरक्षण केवल तेल के उपयोग को कम करने और ऊर्जा के वैकल्पिक स्रोतों के साथ जीवाश्म ईंधन की जगह के माध्यम से संभव है। एक उज्जवल, स्वस्थ और सुरक्षित भविष्य के लिए हमें जल्द से जल्द उन पर स्विच करना चाहिए!
बिग बॉस 5

ईनाम की रकम

ईनाम की रकम 01 करोड ₹ थी।

विजेता

जुही परमार्

उपविजेता

महक चहल
मानसेहरा ज़िला

नाम की जड़े

'मानसेहरा' का नाम मुग़ल सम्राट अकबर के मशहूर सिपहसलार राजा मान सिंह पर रखा गया था।

विवरण

मानसेहरा से पश्चिम में अफ़ग़ानिस्तान आना-जाना आसान है इसलिए उस देश में गृहयुद्ध होने पर बहुत से अफ़ग़ान शरणार्थी यहाँ आ बसे। यह ज़िला एक नदी-झरनों, झीलों और पर्वतों से भरपूर क्षेत्र है और सैलानियों में बहुत लोकप्रीय है। इसकी सबसे बड़ी नदी कुनहार नदी है (ध्यान दें कि यह कुनर नदी से बिलकुल अलग है)। इस ज़िले की काग़ान वादी में तीन मशहूर झीलें हैं - लूलूसर झील, दुदिपतसर झील और सैफ़-उल-मुलुक झील। तीनों झीलें बर्फ़-छिड़के पहाड़ों और हरी घास से घिरी हुई हैं। सैफ़-उल-मुलुक के बारे में एक प्रेमकथा मशहूर है कि यह एक राजकुमार और उसकी परी प्रेमिका के मिलने का स्थान हुआ करती थी।
मानसेहरा ज़िले में तीन तहसीलें हैं - मानसेहरा तहसील, बालाकोट तहसील और ओगी तहसील। इसके अलावा यहाँ दो प्रांत-प्रशासित क़बाईली क्षेत्र भी हुआ करते थे - तोर ग़र (जिसे 'काला ढाका' भी कहते हैं) और ऊपरी तनावल। सन् २०११ में तोर ग़र को एक अलग ज़िले का दर्जा मिल गया और तनावल में भी एक अलग ज़िला बनाए जाने के लिए संघर्ष चल रहा है। तनावल इलाक़े में तनोली (تنولی‎, Tanoli) नामक एक क़बीलाई लोग रहते हैं जिनका रहन-सहन पश्तूनों से मिलता है लेकिन जिनकी एक अलग जातीय पहचान भी है।
स्ट्रिकनीन

स्ट्रिकनिन (strychnine) एक ऐल्कलाइड है जिसका आविष्कार १८१८ ई. में हुआ था। यह स्ट्रिकनोस (Strychnos) वंश के एक पौधे नक्सवोमिका (nux-vomica) के बीज से निकाला गया था। पीछे अन्य कई पौधों में भी पाया गया। साधारणतया यह एक अन्य ऐलकेलाइड ब्रुसिन के साथ साथ पाया जाता है। ऐलकोहॉल से यह वर्णरहित प्रिज़्म बनाता है। जल में यह प्राय: अविलेय होता है। सामान्य कार्बनिक विलायकों में भी कठिनता से धुलता है। यह क्षारीय क्रिया देता है। यह अम्लीय क्षार है। स्वाद में बड़ा कड़वा होता है।
स्ट्रिकनीन अत्यन्त विषैला (चूहों के लिये LD50 = 0.16 mg/kg , मनुष्यों के लिये 1–2 mg/kg मुख से लेने पर ), रंगहीन, कड़वा, क्रिस्टलीय एल्केलॉयड है। इसका उपयोग जन्तुनाशक के रूप में (विशेषतः चूहों, चिड़ियों आदि को मारने के लिये) प्रयोग किया जाता है।
औषधियों में इसका व्यवहार होता है। यह बड़ी अल्प मात्रा में बलवर्धक होता है। कुछ शर्बतों में सल्फेट या हाइड्रोक्लोराइड के रूप में प्रयुक्त होता है। बड़ी मात्रा में यह बहुत विषाक्त होता है। यह सीधे रक्त में प्रविष्ट कर जाता है। अल्प मात्रा में आमाशय रस का स्राव उत्पन्न करता है। इसका विशेष प्रभाव केंद्रीय तंत्रिकातंत्र (Central nervous system) पर होता है। रीढ़रज्जु के प्रेरक क्षेत्र (motor area) को यह उत्तेजित करता और प्रतिवर्त क्षोभ्यता (reflex irritability) को बढ़ाता है। अल्प मात्रा में स्पर्श, दृष्टि और श्रवण संवेदनशक्ति को बढ़ाता है। बड़ी मात्रा में पेशियों का स्फुरण और निगलने में कठिनता उत्पन्न करता है। अधिक मात्रा में ऐंठन उत्पन्न करता है। सामान्य मात्रा से शरीर के ताप पर कोई प्रभाव नहीं पड़ता पर अतिमात्रा से ताप में वृद्धि होती है। विषैली मात्रा से बीस मिनट के अंदर विष के लक्षण प्रकट होने लगते हैं। गरदन के पीछे का भाग कड़ा हो जाता है। पेशियों का स्फुरण होता है और दम घुटने सा लगता है। फिर रोगी को तीव्र ऐंठन होती है। एक मिनट के बाद ही पेशियाँ ढीली पड़ जाती हैं और रोगी थककर गिर पड़ता है। पर चेतना बराबर बनी रहती है। स्ट्रिकनिन विष की दवा काठ के कोयले या अंडे की सफेदी का तत्काल सेवन है। वमनकारी ओषधियों का सेवन निषिद्ध है क्योंकि उससे ऐंठन उत्पन्न हो सकती है। रोगी को पूर्ण विश्राम करने देना चाहिए और बाह्य उद्दीपन से बचाना चाहिए। बारबिट्यूरेटों या ईथर की शिराभ्यंतरिक (Intravenous) सूई से ऐंठन रोकी जा सकती है। कृत्रिम श्वसन का भी उपयोग हो सकता है।
केआईआईटी विश्वविद्यालय

इतिहास

केआईआईटी १९९२ में औद्योगिक प्रशिक्षण संस्थान के रूप में  स्थापित किया गया था।  एक के साथ केवल 12 छात्रों और 2 संकायों स्थापित किया गया था। २००४ में यह भारत में सबसे कम उम्र में विश्वविद्यालय बनने के कारण इसे  लिम्का बुक ऑफ रिकॉर्ड से सम्मानित किया गया था। । 
केआईआईटी में २००७ में स्कूल ऑफ बायोटेक्नोलॉजी, स्कूल ऑफ रूरल मैनेजमेंट, स्कूल ऑफ मेडिसिन और आई  लॉ स्कूल  शुरू किया गया था। २००९ में, पांच नए स्कूलों, स्कूल ऑफ मास कम्युनिकेशन, स्कूल ऑफ फैशन टेक्नोलॉजी, स्कूल ऑफ फिल्म अध्ययन, पर्यटन के स्कूल और आतिथ्य प्रबंधन की स्कूल स्थापित किया गया था।  कलिंग इंस्टीट्यूट ऑफ मेडिकल साइंसेज और कलिंग इंस्टीट्यूट ऑफ डेंटल साइंसेज  २००९ में केआईआईटी विश्वविद्यालय के दायरे में आया। २०१३ में, तीन नए स्कूलों में स्थापित किए गए थे — स्कूल ऑफ आर्किटेक्चर, नेतृत्व और खेल। वर्तमान विभिन्न पाठ्यक्रमों में 12000 से अधिक छात्र शिक्षीत हो रहें है।

शैक्षणिक प्रोफ़ाइल

केआईआईटी में 20000 से अधिक छात्रों  इसके विभिन्न अलग-अलग कोर्स में शिक्षा  प्राप्त कर रहें है। केआईआईटी राष्ट्रमंडल विश्वविद्यालयों की एसोसिएशन का हिस्सा है।

परिसर और सुविधाओं

संस्थान  और पर्यावरण के अनुकूल परिसरों की 400 एकड़ (1.6 किमी²) मंदिर में शहर के भुवनेश्वर.
शकुन्तला (मेनका पुत्री)

शकुंतला की कथा महाभारत के आदिपर्व में मिलती है। शकुन्तला ऋषि विश्वामित्र तथा स्वर्ग की अप्सरा, मेनका की पुत्री थी। देवराज इंद्र ने तपस्यारत महर्षि विश्वामित्र की तपस्या को भंग करने के लिये अप्सरा मेनका को भेजा। मेनका की सुंदरता से मोहित विश्वामित्र ने उससे शारीरिक संबंध बनाए। मेनका गर्भवती हुई और एक कन्या को जनम दिया। मेनका ने उसे जन्म होते ही त्याग दिया था। कण्व ऋषि ने उसे पड़ा हुए पाया और पुत्री के रूप में उसका लालन-पालन किया। एक दिन राजा दुश्यंत शिकार करते हुए वन में साथियों से बिछड् गये। वहाँ भटकते समय उन्होंने शकुंतला को देखा। मोहित होकर उससे गान्धर्वविवाह किया और उसके साथ सहवास करके यह वचन देकर लौट गये कि राजधानी में पहुँच कर उसे बुलवा लेंगे। इस सहवास से शकुंतला गर्भवती हो गई थी। बाद में जब गर्भवती शकुन्तला दुश्यंत के दरबार में गयी, तो राजा ने उसे नहीं पहचाना। क्योंकि दुर्वासा मुनि के शाप के कारण राजा दुश्यंत की दी हुई अँगूठी खो जाने से दुश्यंत शकुंतला को भूल गए थे। शकुंतला निराश होकर राजमहल के बाहर निकली। उस समय उसकी माँ मेनका उसे उठा ले गई और कश्यप ऋषि के आश्रय में उनके आश्रम में रखा जहाँ शकुन्तला ने एक पुत्र को जन्म दिया। कुछ दिनों के बाद एक मछुआरा मछली के पेट से मिली अँगूठी राजा को भेंट करने आया। इस अँगूठी को देखते ही दुश्यन्त को शकुन्तला की याद आई। इसके बाद दुश्यन्त ने शकुन्तला का ढूँढना शुरू किया और पुत्र सहित उसे सम्मानपूर्वक राजमहल ले आए। इसके बाद शकुंतला और दुश्यन्त सुख—पूर्वक जीवन बिताने लगे। 
कहा जाता है कि उनके पुत्र भरत के ही नाम पर दक्षिण एशिया के सबसे देश का नाम भारत कहलाया जाता है। भरत के वंश में ही पाण्डव और कौरवों ने जन्म लिया तथा उनके ही बीच महाभारत नामक विश्वविख्यात संग्राम हुआ।
खोया (दुग्ध उत्पाद)

मावा या खोया दूध से बना एक ठोस पदार्थ है जिससे मिठाइयाँ एवं अन्य पकवान बनते हैं। यह भारतीय मीठाइयों में अत्यधिक प्रयोग किया जाने वाला पदार्थ है। यह दूध को गरम करके उसके पानी को जलाकर बनाया जाता है।
आक्सी श्वसन

ऑक्सीय श्वसन श्वसन की वह पद्धति है जिसमें आक्सीजन की उपस्थिति अनिवार्य है तथा इसमें भोजन का पूर्ण आक्सीकरण होता है। इस क्रिया के अन्त में पानी, कार्बन डाई-आक्साइड तथा ऊष्मीय ऊर्जा का निर्माण होता है। एक ग्राम मोल ग्लूकोज के आक्सीकरण से ६७४ किलो कैलोरी ऊर्जा मुक्त होती है। जिन जीवधारियों में यह श्वसन पाया जाता है उन्हें एरोब्स कहते हैं।
देवयानी

देवयानी शुक्राचार्य की पुत्री, जिसे अपने पिता के शिष्य कच से प्रेम हो गया था। कच बृहस्पति का पुत्र था जो शुक्राचार्य के पास संजीवनी विद्या सीखने के लिए आया था। जब उसने देवयानी का प्रेमप्रस्ताव अस्वीकृत कर दिया तो देवयानी ने उसे शाप दिया कि तुम्हारी विद्या तुम्हें फलवती न होगी। इसपर कच ने भी शाप दिया कि कोई भी ऋषिपुत्र तुम्हारा पाणिहग्रहण न करेगा।
देवयानी और उसकी सखी शर्मिष्ठा की कथा प्रसिद्ध है। देवयानी के पति ययाति शर्मिष्ठा से प्रेम करने लगे जिससे वह अपने पिता शुक्राचार्य के पास लौट गई। ययाति की वृद्धत्व का शाप मिला जिसे (शर्मिष्ठा से उत्पन्न) उनके एक पुत्र पुरु ने स्वयं स्वीकार किया।